cyanic-selkie/wikianc huggingface dataset:
রবীন্দ্রনাথ ঠাকুর
চিত্রকলা
thumb|right|link=|alt=A painting, dominated by angry or fiery strokes of red and orange, of a stylised depiction of (from bottom) feet and legs, a woman's dress, a bust, and a head partly obscured by wavy tapering lines—arms—reaching upward. The figure is alive with motion; a mostly brown background behind.|"ড্যান্সিং গার্ল", রবীন্দ্রনাথ অঙ্কিত একটি তারিখবিহীন চিত্র রবীন্দ্রনাথ ঠাকুর নিয়মিত ছবি আঁকা শুরু করেন প্রায় সত্তর বছর বয়সে। চিত্রাঙ্কনে কোনো প্রথাগত শিক্ষা তার ছিল না। প্রথমদিকে তিনি লেখার হিজিবিজি কাটাকুটিগুলিকে একটি চেহারা দেওয়ার চেষ্টা করতেন। এই প্রচেষ্টা থেকেই তার ছবি আঁকার সূত্রপাত ঘটে। ১৯২৮ থেকে ১৯৩৯ কালপরিধিতে অঙ্কিত তার স্কেচ ও ছবির সংখ্যা আড়াই হাজারের ওপর, যার ১৫৭৪টি শান্তিনিকেতনের রবীন্দ্রভবনে সংরক্ষিত আছে। দক্ষিণ ফ্রান্সের শিল্পীদের উৎসাহে ১৯২৬ খ্রিষ্টাব্দে তার প্রথম চিত্র প্রদর্শনী হয় প্যারিসের পিগাল আর্ট গ্যালারিতে। এরপর সমগ্র ইউরোপেই কবির একাধিক চিত্র প্রদর্শনীর আয়োজন করা হয়। ছবিতে রং ও রেখার সাহায্যে রবীন্দ্রনাথ সংকেতের ব্যবহার করতেন। রবীন্দ্রনাথ প্রাচ্য চিত্রকলার পুনরুত্থানে আগ্রহী হলেও, তার নিজের ছবিতে আধুনিক বিমূর্তধর্মিতাই বেশি প্রস্ফুটিত হয়েছে। মূলত কালি-কলমে আঁকা স্কেচ, জলরং ও দেশজ রঙের ব্যবহার করে তিনি ছবি আঁকতেন। তার ছবিতে দেখা যায় মানুষের মুখের স্কেচ, অনির্ণেয় প্রাণীর আদল, নিসর্গদৃশ্য, ফুল, পাখি ইত্যাদি। তিনি নিজের প্রতিকৃতিও এঁকেছেন। নন্দনতাত্ত্বিক ও বর্ণ পরিকল্পনার দিক থেকে তার চিত্রকলা বেশ অদ্ভুত ধরনেরই বলে মনে হয়। তবে তিনি একাধিক অঙ্কনশৈলী রপ্ত করেছিলেন। তন্মধ্যে, কয়েকটি শৈলী হল- নিউ আয়ারল্যান্ডের হস্তশিল্প, কানাডার (ব্রিটিশ কলম্বিয়া প্রদেশ) পশ্চিম উপকূলের "হাইদা" খোদাইশিল্প ও ম্যাক্স পেকস্টাইনের কাঠখোদাই শিল্প।
রাজনৈতিক মতাদর্শ ও শিক্ষাচিন্তা
রবীন্দ্রনাথ ঠাকুরের রাজনৈতিক দর্শন অত্যন্ত জটিল। তিনি সাম্রাজ্যবাদের বিরোধিতা ও ভারতীয় জাতীয়তাবাদীদের সমর্থন করতেন।  ১৮৯০ সালে প্রকাশিত মানসী কাব্যগ্রন্থের কয়েকটি কবিতায় রবীন্দ্রনাথের প্রথম জীবনের রাজনৈতিক ও সামাজিক চিন্তাভাবনার পরিচয় পাওয়া যায়। হিন্দু-জার্মান ষড়যন্ত্র মামলার তথ্যপ্রমাণ এবং পরবর্তীকালে প্রকাশিত তথ্য থেকে জানা যায়, রবীন্দ্রনাথ গদর ষড়যন্ত্রের কথা শুধু জানতেনই না, বরং উক্ত ষড়যন্ত্রে জাপানি প্রধানমন্ত্রী তেরাউচি মাসাতাকি ও প্রাক্তন প্রিমিয়ার ওকুমা শিগেনোবুর সাহায্যও প্রার্থনা করেছিলেন। আবার ১৯২৫ সালে প্রকাশিত একটি প্রবন্ধে স্বদেশী আন্দোলনকে "চরকা-সংস্কৃতি" বলে বিদ্রুপ করে রবীন্দ্রনাথ কঠোর ভাষায় তার বিরোধিতা করেন। ব্রিটিশ সাম্রাজ্যবাদ তার চোখে ছিল "আমাদের সামাজিক সমস্যাগুলির রাজনৈতিক উপসর্গ"। তাই বিকল্প ব্যবস্থা হিসেবে বৃহত্তর জনসাধারণের স্বনির্ভরতা ও বৌদ্ধিক উন্নতির উপর অধিক গুরুত্ব আরোপ করেন তিনি। ভারতবাসীকে অন্ধ বিপ্লবের পন্থা ত্যাগ করে দৃঢ় ও প্রগতিশীল শিক্ষার পন্থাটিকে গ্রহণ করার আহ্বান জানান রবীন্দ্রনাথ।
thumb|right|alt=At a formal function, an aged bald man and an old women are humbly dressed and seated side-by-side with legs folded on a rug-strewn dais at right; the man looks at a bearded, robed, and garlanded old man seated on another dais at left, who is reading from a sheet of paper held in his left hand. In the foreground, various dishes and ceremonial objects are arrayed; in the background, a half-dozen dignitaries and dozens of ordinary people observe.| শান্তিনিকেতনে রবীন্দ্রনাথের আতিথেয়তায় [[মহাত্মা গান্ধী ও তার পত্নী কস্তুরবা গান্ধী, ১৯৪০।]]
রবীন্দ্রনাথের এই ধরনের মতাদর্শ অনেককেই বিক্ষুব্ধ করে তোলে। ১৯১৬ সালের শেষ দিকে সানফ্রান্সিসকোয় একটি হোটেলে অবস্থানকালে একদল চরমপন্থী বিপ্লবী রবীন্দ্রনাথকে হত্যার ষড়যন্ত্র করেছিল। কিন্তু নিজেদের মধ্যে মতবিরোধ উপস্থিত হওয়ায় তাদের পরিকল্পনা ব্যর্থ হয়েছিল। ভারতের স্বাধীনতা আন্দোলনে রবীন্দ্রনাথের গান ও কবিতার ভূমিকা অনস্বীকার্য। ১৯১৯ সালে জালিয়ানওয়ালাবাগ হত্যাকাণ্ডের প্রতিবাদে তিনি নাইটহুড বর্জন করেন। নাইটহুড প্রত্যাখ্যান-পত্রে লর্ড চেমসফোর্ডকে রবীন্দ্রনাথ লিখেছিলেন, "আমার এই প্রতিবাদ আমার আতঙ্কিত দেশবাসীর মৌনযন্ত্রণার অভিব্যক্তি।" রবীন্দ্রনাথের "চিত্ত যেথা ভয়শূন্য" ও "একলা চলো রে" রাজনৈতিক রচনা হিসেবে ব্যাপক জনপ্রিয়তা লাভ করে। "একলা চলো রে" গানটি গান্ধীজির বিশেষ প্রিয় ছিল। যদিও মহাত্মা গান্ধীর সঙ্গে রবীন্দ্রনাথের সম্পর্ক ছিল অম্লমধুর। হিন্দু নিম্নবর্ণীয় জন্য পৃথক নির্বাচন ব্যবস্থাকে কেন্দ্র করে গান্ধীজি ও আম্বেডকরের যে মতবিরোধের সূত্রপাত হয়, তা নিরসনেও রবীন্দ্রনাথ বিশেষ ভূমিকা গ্রহণ করেছিলেন। ফলে গান্ধীজিও তার অনশন কর্মসূচি প্রত্যাহার করে নিয়েছিলেন।
রবীন্দ্রনাথ তার "তোতা-কাহিনী" গল্পে বিদ্যালয়ের মুখস্থ-সর্বস্ব শিক্ষাকে প্রতি তীব্রভাবে আক্রমণ করেন। এই গল্পে রবীন্দ্রনাথ দেখিয়েছিলেন, দেশের ছাত্রসমাজকে খাঁচাবদ্ধ পাখিটির মতো শুকনো বিদ্যা গিলিয়ে কীভাবে তাদের বৌদ্ধিক মৃত্যুর পথে ঠেলে দেওয়া হচ্ছে। ১৯১৭ সালের ১১ অক্টোবর ক্যালিফোর্নিয়ার সান্টা বারবারা ভ্রমণের সময় রবীন্দ্রনাথ শিক্ষা সম্পর্কে প্রথাবিরুদ্ধ চিন্তাভাবনা শুরু করেন। শান্তিনিকেতন আশ্রমকে দেশ ও ভূগোলের গণ্ডীর বাইরে বের করে ভারত ও বিশ্বকে একসূত্রে বেঁধে একটি বিশ্ব শিক্ষাকেন্দ্র স্থাপনের পরিকল্পনাও এই সময়েই গ্রহণ করেছিলেন কবি। ১৯১৮ সালের ২২ অক্টোবর বিশ্বভারতী নামাঙ্কিত তার এই বিদ্যালয়ের শিলান্যাস করা হয়েছিল। এরপর ১৯২২ সালের ২২ ডিসেম্বর উদ্বোধন হয়েছিল এই বিদ্যালয়ের। বিশ্বভারতীতে কবি সনাতন ভারতীয় শিক্ষাব্যবস্থার ব্রহ্মচর্য ও গুরুপ্রথার পুনর্প্রবর্তন করেছিলেন। এই বিদ্যালয়ের জন্য অর্থসংগ্রহ করতে কঠোর পরিশ্রম করেছিলেন তিনি। নোবেল পুরস্কারের অর্থমূল্য হিসেবে প্রাপ্ত সম্পূর্ণ অর্থ তিনি ঢেলে দিয়েছিলেন এই বিদ্যালয়ের পরিচালন খাতে। নিজেও শান্তিনিকেতনের অধ্যক্ষ ও শিক্ষক হিসেবেও অত্যন্ত ব্যস্ত থাকতেন তিনি। সকালে ছাত্রদের ক্লাস নিতেন এবং বিকেল ও সন্ধ্যায় তাদের জন্য পাঠ্যপুস্তক রচনা করতেন। ১৯১৯ সাল থেকে ১৯২১ সালের মধ্যে বিদ্যালয়ের জন্য অর্থ সংগ্রহ করতে তিনি একাধিকবার ইউরোপ ও আমেরিকা ভ্রমণ করেন।
প্রভাব
thumb|200px|alt=A cylindrical wood-trimmed plinth supports a bust of a bearded man in his sixties. On the plinth, a plate reads "Rabindranath Thakur".| প্রাগের রবীন্দ্রমূর্তি
thumb|left|alt=A brick-red mansion in the background, shaded by a row of large trees; in the foreground, a manicured lawn with a perimeter of trimmed round bushes.|[[জোড়াসাঁকো ঠাকুরবাড়ি, বর্তমানে কবির নামাঙ্কিত রবীন্দ্রভারতী বিশ্ববিদ্যালয়ের প্রধান শিক্ষাপ্রাঙ্গন]]
জীবদ্দশাতেই ইউরোপ, উত্তর আমেরিকা ও পূর্ব এশিয়ায় প্রভূত জনপ্রিয়তা অর্জন করেছিলেন রবীন্দ্রনাথ। ইংল্যান্ডে ডার্টিংটন হল স্কুল নামে একটি প্রগতিশীল সহশিক্ষামূলক প্রতিষ্ঠান স্থাপনে মুখ্য ভূমিকা গ্রহণ করেছিলেন তিনি। অনেজ জাপানি সাহিত্যিককে তিনি প্রভাবিত করতে সক্ষম হয়েছিলেন। এঁদের মধ্যে ইয়াসুনারি কাওয়াবাতার নাম বিশেষভাবে উল্লেখযোগ্য। রবীন্দ্রনাথের গ্রন্থাবলি অনূদিত হয় ইংরেজি, ওলন্দাজ, জার্মান, স্প্যানিশ সহ বিশ্বের বিভিন্ন ভাষায়। চেক ভারততত্ত্ববিদ ভিনসেন্স লেনসি সহ একাধিক ইউরোপীয় ভাষায় তার গ্রন্থ অনুবাদ করেন। ফরাসি নোবেলজয়ী সাহিত্যিক আন্দ্রে জিদ্, রাশিয়ান কবি আনা আখমাতোভা, প্রাক্তন তুর্কি প্রধানমন্ত্রী বুলেন্ত একেভিত , মার্কিন ঔপন্যাসিক জোনা গেইল সহ অনেকেই অনুপ্রেরণা লাভ করেন রবীন্দ্রনাথের রচনা থেকে। ১৯১৬-১৭ সালে যুক্তরাষ্ট্রে দেওয়া তার ভাষণগুলি বিশেষ জনপ্রিয়তা ও প্রশংসা পায়। তবে কয়েকটি বিতর্ককে কেন্দ্র করে ১৯২০-এর দশকের শেষদিকে জাপান ও উত্তর আমেরিকায় তার জনপ্রিয়তা হ্রাস পায়। কালক্রমে বাংলার বাইরে রবীন্দ্রনাথ "প্রায় অস্তমিত" হয়ে পড়েছিলেন। thumb|রবীন্দ্রনাথ ঠাকুরের সমাধিস্থল, [[নিমতলা মহাশ্মশান, কলকাতা।]] চিলিয়ান সাহিত্যিক পাবলো নেরুদা ও গ্যাব্রিয়েলা মিস্ত্রাল, মেক্সিকান লেখক অক্টাভিও পাজ ও স্প্যানিশ লেখক হোসে অরতেগা ওয়াই গ্যাসেৎ, থেনোবিয়া কামপ্রুবি আইমার, ও হুয়ান রামোন হিমেনেথ প্রমুখ স্প্যানিশ-ভাষী সাহিত্যিকদেরও অনুবাদের সূত্রে অনুপ্রাণিত করেছিলেন রবীন্দ্রনাথ। ১৯১৪ থেকে ১৯২২ সালের মধ্যে হিমেনেথ-কামপ্রুবি দম্পতি রবীন্দ্রনাথের বাইশটি বই ইংরেজি থেকে স্প্যানিশে অনুবাদ করেছিলেন। দ্য ক্রেসেন্ট মুন (শিশু ভোলানাথ) সহ রবীন্দ্রনাথের বেশ কিছু রচনার বিস্তারিত পর্যালোচনা ও স্প্যানিশ সংস্করণ প্রকাশও করেছিলেন তারা। উল্লেখ্য, এই সময়েই হিমেনেথ "নগ্ন কবিতা" (স্প্যানিশ: «poesía desnuda») নামে এক বিশেষ সাহিত্যশৈলীর উদ্ভাবন ঘটান।
রবীন্দ্রনাথের মূল বাংলা কবিতা পড়েননি এমন বহু পাশ্চাত্য সাহিত্যিক ও সাহিত্য সমালোচক রবীন্দ্রনাথের গুরুত্ব অস্বীকারও করেছিলেন। গ্রাহাম গ্রিন সন্দিগ্ধচিত্তে মন্তব্য করেছিলেন, "ইয়েটস সাহেব ছাড়া আর কেউই রবীন্দ্রনাথের লেখাকে গুরুত্বের সঙ্গে গ্রহণ করেন না।" রবীন্দ্রনাথের সম্মানের কিছু পুরনো লাতিন আমেরিকান খণ্ডাংশ সম্প্রতি আবিষ্কৃত হয়েছে। নিকারাগুয়া ভ্রমণের সময় সালমান রুশদি এই জাতীয় কিছু উদাহরণ দেখে অবাক হন।
প্রাথমিক
সংকলন
মূল
অনুবাদ
গৌণ
নিবন্ধ
বই
অন্যান্য
প্রভাত চৌধুরী (ত্রিপুরার রাজনীতিবিদ)
প্রভাত চৌধুরী (জন্ম ২৮ ডিসেম্বর ১৯৭৬) একজন ভারতীয় রাজনীতিবিদ এবং ভারতের কমিউনিস্ট পার্টি (মার্কসবাদী) এর সদস্য। চৌধুরী ২০১৪ সাল থেকে দক্ষিণ ত্রিপুরা জেলার মনু (বিধানসভা কেন্দ্র) থেকে ত্রিপুরা বিধানসভার সদস্য।   চৌধুরী এই আসনের ২০১৪ সালের উপ-নির্বাচনে নির্বাচিত হয়েছিলেন, পূর্ববর্তী দায়িত্বশীল জিতেন্দ্র চৌধুরী ২০১৪ সালে জয়ী হওয়ার পর ত্রিপুরা পূর্বের জন্য তার লোকসভা আসন গ্রহণের জন্য পদত্যাগ করেছিলেন। প্রভাত চৌধুরী প্রায় ১৬,০০০ ভোটের রেকর্ড ব্যবধানে এগিয়ে একটি ভূমিধসের মাধ্যমে উপ-নির্বাচনে জয়ী হন। চৌধুরী ২০১৮ সালের ত্রিপুরা বিধানসভা নির্বাচনে পূর্ণ মেয়াদে পুনঃনির্বাচন জিতেছিলেন, কিন্তু এবার অনেক কম ব্যবধানে। ইনডিজিনাস পিপলস ফ্রন্ট অফ ত্রিপুরার ধনঞ্জয় ত্রিপুরার বিরুদ্ধে ১৯৩ ভোট বা ০.৪৮% ব্যবধানে তাঁর জয় ছিল রাজ্যের নিকটতম প্রতিদ্বন্দ্বিতা।
তথ্যসূত্র
<references group="" responsive="1">
বুদ্ধ ধাতু জাদি
বুদ্ধ ধাতু জাদি বাংলাদেশের বান্দরবান শহরের বালাঘাটা এলাকায় অবস্থিত একটি মন্দির। এটি বান্দরবান স্বর্ণ মন্দির নামেও সুপরিচিত। ধাতু বলতে কোন পবিত্র ব্যক্তির দেহ বা ব‍্যবহৃত অংশ বিশেষ বোঝায়। বুদ্ধ ধাতু জাদি বলতে বুদ্ধের অবশিষ্টাংশ দেহের অংশকে স্তুপ নির্মাণ স্থাপনা বিশেষ। এই বৌদ্ধ জাদিতে বাংলাদেশের দ্বিতীয় বৃহত্তম বুদ্ধ মূর্তি রয়েছে এবং এটি বাংলাদেশে সর্বাপেক্ষা বড় একটি হীনযান বৌদ্ধ তীর্থস্থান।
বান্দরবানে বসবাসরত মারমা জাতিগোষ্ঠী হীনযান তথা থেরবাদ বৌদ্ধ ধর্মাবলম্বী। ২০০০ সালে দক্ষিণ পূর্ব এশীয় ধাঁচে বার্মার স্থাপত্যবিদের তত্ত্বাবধানে জাদিটি নির্মিত হয়।
অবস্থান
বৌদ্ধ মন্দির স্থানীয়দের কাছে কিয়াং নামে পরিচিত। বুদ্ধ জাদি পাই কিয়াং চট্টগ্রাম বিভাগের বান্দরবান জেলায় অবস্থিত। বান্দরবান জেলায় বাংলাদেশের সর্বোচ্চ দুই পর্বতশৃঙ্গ তাজিংডং এবং কেওক্রাডং অবস্থিত। শহরকে বেস্টন করে সাঙ্গু নদী বয়ে চলেছে। পাহাড়ের চূড়ায় অবস্থিত মন্দিরটি বালাঘাট থেকে ৪ কিমি এবং বান্দরবান সদর থেকে ১০ কিমি দূরে অবস্থিত।  এই পাহাড়ে একটি লেক আছে। লেকের নাম দেবতা পুকুর দেবতা পুকুরটি সাড়ে ৩শত ফুট উচুতে হলে ও সব মৌসুমেই পানি থাকে। বৌদ্ধ ভানে-দের মতে, এটা দেবতার পুকুর তাই এখানে সব সময় পানি থাকে। প্রাকৃতিক সৌন্দর্য্যের লীলাভূমি বান্দরবানের পর্যটন কেন্দ্র গুলোর মধ্যে অন্যতম একটি হল বুদ্ধ ধাতু জাদি ক্যাং। এই জাদিটি এখন বৌদ্ধ সমপ্রদায়ের তীর্থ স্থানই নয় দেশী বিদেশী পর্যটকদের জন্য অন্যতম আকর্ষনীয় স্পটে পরিণত হয়েছে। এটি স্বর্ণমন্দির নামে পরিচিত পেলেও এটি স্বর্ণ নির্মিত নয়। মূলত সোনালী রঙের জন্যেই এটির নাম হয়েছে স্বর্ণমন্দির।
ভ্রমণবিধি
বৌদ্ধ ধর্মাবলম্বী ব্যতীত অন্যান্য ভ্রমনার্থীদের টিকিটের বিনিময়ে মন্দিরটি দর্শনের ব্যবস্থা রয়েছে। তবে জাদির মূল অংশে অর্থাৎ যেখানে জাদিটি আছে সেখানে সাধারণ দর্শনার্থীদের প্রবেশ করতে দেয়া হয় না। সন্ধ্যা ছয়টার পরে মন্দিরে সাধারণ দর্শনার্থীদের প্রবেশ নিষেধ। জাদি চত্ত্বরে শার্টপ্যান্ট, লুঙ্গি এবং জুতা পায়ে প্রবেশ নিষিদ্ধ।
ইকবাল কাদির
ইকবাল জেড কাদির (জন্ম: ১৩ই আগস্ট, ১৯৫৮) একজন বাংলাদেশী-মার্কিন শিল্পোদ্যোক্তা। তিনি গণফোন এবং গ্রামীণফোনের প্রতিষ্ঠাতা। বর্তমানে মার্কিন যুক্তরাষ্ট্রের ম্যাসাচুসেট্‌স ইনস্টিটিউট অফ টেকনোলজির "লেগাটাম সেন্টার ফর ডেভেলপমেন্ট অ্যান্ড এন্ট্রাপ্রেনিয়ারশিপ"-এর প্রতিষ্ঠাতা নির্বাহী পরিচালক হিসেবে কর্মরত আছেন। এর পাশাপাশি তিনি এমআইটি প্রেস কর্তৃক প্রকাশিত সাময়িকী "ইনোভেশন্‌স: টেকনোলজি, গভার্নেন্স, গ্লোবালাইজেশন"-এর সহ-সম্পাদকের দায়িত্ব পালন করছেন।
প্রারম্ভিক সময়কাল
কাদীর যশোরে জন্মগ্রহণ করেন । ১৯৭৬ সালে তিনি যুক্তরাষ্ট্র পাড়ি জমান এবং পরবর্তীতে যুক্তরাষ্ট্রের নাগরিকত্ব লাভ করেন। তিনি ১৯৮১ সালে সয়ার্থমোর কলেজ থেকে বি.এস.(সম্মান) এবং পেন্সিল্‌ভেনিয়া বিশ্ববিদ্যালয়ের হোয়ার্টন স্কুল থেকে ১৯৮৩ ও ১৯৮৭ সালে যথাক্রমে এম.এ ও এম.বি.এ ডিগ্রী অর্জন করেন।
বিনিয়োগ, উন্নয়ন, এবং ব্যবসায়িক উদ্যোগ সংশ্লিষ্ট সাফল্য
কাদীর ১৯৮৩ থেকে ১৯৮৫ সাল পর্যন্ত ওয়াশিংটন ডি.সিতে অবস্থিত বিশ্ব ব্যাংকে উপদেষ্টা হিসেবে,১৯৮৭ থেকে ১৯৮৯ এবং ১৯৮৯ থেকে ১৯৯১ সাল পর্যন্ত যথাক্রমে কুপার অ্যান্ড লাইব্রান্ড ও সিকিউরিটি প্যাসিফিক মার্চেন্ট ব্যাংকে সহযোগী হিসেবে, অ্যাট্রিয়াম ক্যাপিটাল করপোরেশনে সহ-প্রধান হিসেবে নিযুক্ত ছিলেন। ১৯৯৩ থেকে ১৯৯৯ সাল পর্যন্ত সময়কালে তিনি বাংলাদেশে গ্রামীণফোন প্রতিষ্ঠা করেন এবং ১৯৯৬ থেকে ১৯৯৯ সাল পর্যন্ত প্রতিষ্ঠানটির ব্যবস্থাপনা পর্ষদের সাথে যুক্ত ছিলেন।
বাংলাদেশ–লিবিয়া সম্পর্ক
বাংলাদেশ-লিবিয়া সম্পর্ক বলতে বাংলাদেশ ও লিবিয়ার মধ্যে দ্বিপাক্ষিক রাষ্ট্রীয় সম্পর্ককে বোঝায়।
ইতিহাস
লিবিয়া মাগরেব অঞ্চলের অংশ। চতুর্দশ শতাব্দীর ভ্রমণকারী ইবনে বতুতা তার বইয়ে বণিক হিসাবে বাংলায় মাগরেবীদের উপস্থিতি উল্লেখ করেছেন। তিনি নির্দিষ্ট করে মুহাম্মাদ আল-মাসমুদীর কথা বলেছেন, যিনি সেখানে তার স্ত্রী ও চাকরের সঙ্গে এই এলাকায় থাকতেন।
১৯৭১ সালের বাংলাদেশের মুক্তিযুদ্ধের সময়, লিবিয়ান এফ-৫ গুলি সরগোধা বিমানঘাঁটিতে মোতায়েন করা হয়েছিল, সম্ভবত পাকিস্তানি পাইলটদের প্রস্তুত করার জন্য একটি সম্ভাব্য প্রশিক্ষণ ইউনিট হিসেবে। গাদ্দাফি ব্যক্তিগতভাবে ভারতের প্রধানমন্ত্রী ইন্দিরা গান্ধীকে চিঠি দিয়ে তার বিরুদ্ধে পাকিস্তানের বিরুদ্ধে আগ্রাসনের অভিযোগ এনেছিলেন, যিনি বাংলাদেশী মুক্তিবাহিনীর সহযোগী ছিলেন।
আধুনিক সম্পর্ক
লিবিয়ায় বাংলাদেশের একজন আবাসিক রাষ্ট্রদূত রয়েছে। বাংলাদেশের ঢাকায় লিবিয়ার একটি আবাসিক দূতাবাস রয়েছে। ২০১১ সালের অক্টোবরে বাংলাদেশ সরকার লিবিয়ার ন্যাশনাল ট্রানজিশনাল কাউন্সিলকে স্বীকৃতি দেয়। ২০১৭ সালের ফেব্রুয়ারিতে ত্রিপোলিতে বাংলাদেশ দূতাবাসে হামলা হয়। ২০২০ সালের মে মাসে মিজদাহ হত্যাকাণ্ডে ২ জন বাংলাদেশি অভিবাসীকে মানব পাচারকারীরা হত্যা করেছিল।
অর্থনৈতিক সম্পর্ক
১৯৭৪ সাল থেকে লিবিয়া বাংলাদেশী অভিবাসী শ্রমিকদের নিয়োগ করেছে। বাংলাদেশ ২০০৯ সালে লিবিয়ায় ১০ লক্ষ শ্রমিক পাঠানোর চুক্তি স্বাক্ষর করে। ২০১৫ সালের মে মাসে লিবিয়া বাংলাদেশী অভিবাসী শ্রমিকদের নিষিদ্ধ করে এই উদ্বেগের কারণে যে তারা অবৈধভাবে লিবিয়ার মাধ্যমে ইউরোপে চলে যাচ্ছে। ২০১৫ সালের সেপ্টেম্বর পর্যন্ত লিবিয়ায় আনুমানিক ৩৭ হাজার শক্তিশালী বাংলাদেশী সম্প্রদায় ছিল। এপ্রিল ২০১৭ এর মধ্যে সংখ্যাটি ২০ হাজারে নেমে এসেছে। ২০১৭ সালের মে মাসের মধ্যে বাংলাদেশীদের মধ্যে লিবিয়ার মাধ্যমে ইউরোপে অভিবাসী হওয়া একক বৃহত্তম উৎস হয়ে ওঠে। লিবিয়ার জাতীয় সেনাবাহিনীর খলিফা হাফতার ২০১৭ সালে বাংলাদেশী এবং আরও ৫ জন নাগরিকের আগমন নিষিদ্ধ করেন।
চিমনি ব্রেস্ট
right|thumb|চিমনি ব্রেস্ট
চিমনি ব্রেস্ট (Chimney breast) ফায়ারপ্লেসের সম্মুখে থাকা দেয়ালের একটি অংশ।
নিরসন
একটি চিমনি ব্রেস্ট নিরসনে যে কারণগুলি বিবেচনার প্রয়োজন পড়েঃ
জুল রিমে
জুল এর্নেস্ত সেরাফাঁ ভালঁতাঁ রিমে (Jules Ernest Séraphin Valentin Rimet; ১৪ অক্টোবর ১৮৭৩ – ১৬ অক্টোবর ১৯৫৬) বা সংক্ষেপে জুল রিমে (বিকল্প প্রতিবর্ণীকরণে "জুলে রিমে") ফরাসি ফুটবলের প্রশাসক ছিলেন। এছাড়া তিনি বিশ্ব ফুটবল সংস্থা ফিফা'র সভাপতি পদে আসীন থেকে ফুটবল বিশ্বের নেতৃত্ব দিয়েছিলেন।
শিক্ষাজীবন
জুল রিমে দক্ষিণ-পূর্ব ফ্রান্সের ত্যলে (Theuley) শহরে জন্মগ্রহণ করেন। তার বাবা ছিলেন একজন খুচরা মুদি দোকানদার। বিদ্যালয়ের পড়াশোনা শেষ করে রিমে প্যারিসে আইন বিষয়ে উচ্চশিক্ষালাভ করেন। এসময়েই খেলার মাঠে প্রবেশ না করেও ফুটবল পছন্দ করতেন। পাশাপাশি দৌড়বিদদেরকে সর্বাত্মক সহযোগিতা করতেন তিনি।
ফুটবল সংগঠন
মার্চ, ১৮৯৭ সালে কোচিংয়ের দায়িত্ব পালন করেন। বন্ধুদেরকে সাথে নিয়ে ফ্রান্সের অন্যতম প্রাচীনতম ফুটবল দল যা এখনও চালু রয়েছে - রেড স্টার সেন্ট-ওয়েন প্রতিষ্ঠাতা করেন জুল রিমে। ১৯১০ সালে প্রথমবারের মতো ফরাসি লীগ চালু করেন। এর নয় বছর পর ফরাসি ফুটবল সংস্থার সভাপতি হিসেবে ১৯১৯ থেকে ১৯৪৬ সাল পর্যন্ত দায়িত্বে ছিলেন তিনি।
ফিফা সভাপতি
আইনজীবী ও ক্রীড়া সংগঠক হিসেবে ফিফা সভাপতিদের মধ্যে অন্যতম সফল ব্যক্তিত্ব ছিলেন তিনি। ফ্রান্স জাতীয় ফুটবল দলের পক্ষ থেকে ফিফায় প্রতিনিধি হিসেবে দায়িত্ব পালন করেন। ফিফা'র ৩য় সভাপতি হিসেবে ১৯২১ থেকে ১৯৫৪ সাল পর্যন্ত দায়িত্ব পালন করেন। এখানেই তার নেতৃত্বের বহিঃপ্রকাশ ঘটে এবং ফুটবলের প্রতি গভীর অনুরাগ ও ভালবাসার জন্ম নেয়। এরফলেই ফিফা বিশ্বফুটবল অঙ্গনে গুরুত্বপূর্ণ ভূমিকা রাখে এবং ফিফাও পরবর্তীকালে তার অবদানের কথা স্বীকার করেছিল। এ পর্যন্ত ৮জন ফিফা সভাপতির মধ্যে তিনিই দীর্ঘ ৩৩ বছর যাবৎ সভাপতি ছিলেন। জুল রিমে বিভিন্ন দেশের ফুটবল সংস্থাগুলোর কাছ থেকে ব্যাপক সমর্থন পান এবং জাতীয় দলগুলোর মধ্যেকার ফুটবল খেলা আয়োজনের ব্যবস্থা করতে থাকেন। তার ব্যাপক উৎসাহ-উদ্দীপনা ও চিন্তা-ভাবনার ফসল হিসেবে ১৯৩০ সালের ফিফা বিশ্বকাপ প্রতিযোগিতার সূচনা ঘটে।
১৯২০-এর দশকে গ্রীষ্মকালীন অলিম্পিকে ফুটবলের অন্তর্ভুক্তিতে বেশ সচেষ্ট ছিলেন তিনি। কিন্তু বেশ কিছু দেশের অনাগ্রহ ও প্রতিক্রিয়া লক্ষ্য করে জুল রিমে বিশ্বকাপ ফুটবল আয়োজনের চিন্তাধারা করেন, যা ছিল তার অন্যতম স্বপ্ন বাস্তবায়নের প্রতিফলন।
বিশ্বকাপ ফুটবল
বিভিন্ন দেশের ফুটবল সংস্থার সাথে বিশ্বকাপ ফুটবল প্রতিযোগিতা আয়োজন ও আর্থিক বিষয়াদি নিয়ে প্রচণ্ড পরিশ্রম করেন তিনি। এরই প্রেক্ষাপটে পরিশ্রমলব্ধ ফসল হিসেবে ১৯২৮ সালে ফিফা প্রতিষ্ঠা করেন জুল রিমে। অতঃপর ১৯৩০ সালে উরুগুয়েতে ১ম বারের মতো ফিফা বিশ্বকাপ প্রতিযোগিতা আয়োজনের ব্যবস্থা করেন তিনি। প্রসঙ্গত উল্লেখ করা প্রয়োজন যে, অলিম্পিকের ফুটবল প্রতিযোগিতায় ১৯২৪ ও ১৯২৮ সালের বিজয়ী উরুগুয়ে দলটিই ১ম বিশ্বকাপ জয় করেছিল।
প্রথম বিশ্বকাপ সফলভাবে সমাপণ হয়। তারপরেও জুল রিমে বিভিন্ন দেশের জাতীয় ফুটবল সংস্থাগুলোর সাথে পরবর্তী বিশ্বকাপ ফুটবল প্রতিযোগিতায় অংশগ্রহণের জন্যে তার প্রচেষ্টা অব্যাহত রাখেন। এরফলে ১৯৩৪ সালে ইতালি ও ১৯৩৮ সালে ফ্রান্সে অনুষ্ঠিত বিশ্বকাপ প্রতিযোগিতায় বৈশ্বিক পর্যায়ে সাড়া পান। কিন্তু ২য় বিশ্বযুদ্ধের ফলে প্রতিযোগিতাটি স্থগিত হয়ে পড়ে ও পূর্ব নির্ধারিত চার বছর অন্তর প্রতিযোগিতা আয়োজনে বিঘ্ন ঘটায়।
বিশ্বযুদ্ধ পরবর্তী
১৯৪৬ সালে লুক্সেমবার্গে ফিফা কংগ্রেসে বিশ্বকাপ প্রতিযোগিতাকে তার নামে নামকরণ করা হয়, যা ১৯৭০ সাল পর্যন্ত স্থায়ী ছিল। কংগ্রেসে আরো সিদ্ধান্ত নেয়া হয় যে প্রথম কোন দল যদি তিনবার কাপ জয়ী হয় তাহলে তারা চীরতরে নিজ দেশে নিয়ে যেতে পারবে। উল্লেখ্য, ১৯৭০ সালে বিশ্বকাপ জয় করার মাধ্যমে ব্রাজিল জাতীয় ফুটবল দল কাপটি চিরতরে নিয়ে যায়।
২য় বিশ্বযুদ্ধের ফলে সমগ্র বিশ্ব পুনরায় নিজেদের ক্ষয়-ক্ষতি পুষিয়ে নেবার প্রাণান্তকর চেষ্টা করায় ব্যস্ত ছিল। জুল রিমেও স্থগিত হয়ে পড়া বিশ্বকাপ ফুটবল প্রতিযোগিতায় দেশগুলোর সাথে যোগাযোগ রক্ষা করে চলছিলেন। সদস্যভূক্ত দেশগুলোকে বুঝানোর চেষ্টা করছিলেন যে, রাজনৈতিক দূরত্ব থাকলেও খেলাধূলার সাথে রাজনীতিকে জড়ানো উচিত নয়। অন্যান্য দেশের প্রবল আপত্তি থাকা স্বত্ত্বেও তিনি ইতালি এবং জার্মানীকে আন্তর্জাতিক ক্রীড়াঙ্গনে ফিরে আসতে সহায়তা করেন।
সম্মাননা
ফিফা গঠনে কৃতিত্বপূর্ণ অবদানের ফলে বিশ্ব ফুটবল ক্রীড়াঙ্গনে অমর হয়ে আছেন জুল রিমে। তার কর্মকাণ্ডকে চীরস্মরণীয় করে রাখতে ফিফা বিশ্বকাপ ট্রফির নতুন নামকরণ করা হয় জুল রিমে শিরোপা। ২০০৩ সালে তাকে মৃত্যু-পরবর্তীকালে ফিফা অর্ডার অব মেরিটের সদস্যভূক্ত করা হয়।
১৯৫৫ সালে জুল রিমে নোবেল শান্তি পুরস্কারের জন্য মনোনীত হয়েছিলেন। কিন্তু তার প্রার্থীতা পুরোপুরি সফলকাম হয়নি।
মৃত্যু
জুল রিমে ১৯৫৬ সালে সুইজারল্যান্ডের লাউজানায় ৮৩তম জন্মদিনের দু'দিন পরে মৃত্যুবরণ করেন।
সের্হিও আলফাফারা
'''সার্জিও আর. আলফাফারা (জন্ম ২৭ জুলাই, ১৯২০, মৃত্যুর তারিখ অজানা) একজন ফিলিপিনো সেবুয়ানো ভিসায়ানীয় লেখক ছিলেন। একজন প্যারিশ যাজক, তিনি সেবুয়ানোতে ধর্মীয় এবং মিসাল গ্রন্থগুলি প্রকাশ, রচনা এবং অনুবাদ করেছেন। তিনি সেবুয়ানোর একটি ব্যাকরণ প্রকাশ করেন যা সুগবোয়ানন এনগা গ্রামটিকা নামে পরিচিত। তার নামগুলোর মধ্যে নেপোলিয়ন আলফেরেজ''' অন্তর্ভুক্ত ছিল। তার বাবা, এপিফানিও আলফাফারাও একজন বিখ্যাত সেবুয়ানো লেখক ছিলেন। আলফাফারা মারা গেছেন।
ধুলে জেলা
ধুলে জেলা পূর্বে উপজাতী জনগোষ্ঠীর মূল ভূখণ্ডের অন্তর্ভুক্ত ছিল। এরপর ১ জুলাই ১৯৯৮ সালে ধুলে জেলা দুটি পৃথক জেলায় বিভক্ত হয়ে যায়, যা এখন ধুলে জেলা ও নন্দুরবার জেলা নামে পরিচিত, এবং এই জেলা দুটি আদিবাসী অঞ্চলগুলির মধ্যে রয়েছে। এই জেলার মানুষের মৌলিক পেশা কৃষি। জেলার বেশিরভাগ অংশই সেচের আওতাভুক্ত নয় এবং এভাবে চাষাবাদ নিয়মিত বর্ষণ বা বৃষ্টিপাতের জলের নির্ভর করে। গম, বাজরা, জওয়ার বা জবরী, পেঁয়াজ ছাড়াও সবচেয়ে বেশি অথর্করী বাণিজ্যিক ফসল হল  তুলো। গ্রামাঞ্চলে জনসংখ্যার অধিকাংশই অহিরানী (মারাঠি ভাষার একটি উপভাষা) ভাষায় কথা বলে, যদিও শহরাঞ্চলে মারাঠা ব্যাপকভাবে কথিত। ধুলে জেলার প্রায় ২৬.১১% মানুষ শহুর এলাকায় বসবাস করে।
ধুলে জেলা বিশুদ্ধ দুধ উৎপাদনের জন্য বিখ্যাত। দুধ উৎপাদক গবাদি পশুগুলিকে তুল থেকে তৈরি পশুখাদ্য (তুলার নির্যাস ব্যবহার করে তৈরি গবাদি পশুর খাদ্য ) দিয়ে আহার করানো হয়, যা সমৃদ্ধ মানের দুধ উৎপন্নে সাহায্য করে। দিল্লির গ্রাহকেরা এক সময়ে এখানকার দুধ সংগ্রহ করার জন্য অপেক্ষা করতেন।
মহারাষ্ট্র রাজ্যের এই জেলার ডোনিইচচা একমাত্র শহর, যেটি ভুট্টা থেকে গ্লুকোজ, চিনি এবং অন্যান্য পণ্য উৎপন্ন করে। জেলাটি লঙ্কা উৎপাদন এবং বাজারজাত করার জন্য বিখ্যাত।
ধুলে জেলার খন্দশের মহারাষ্ট্রের ঐতিহাসিক অঞ্চল। প্রশাসনিক উদ্দেশ্যে যদিও এটি এখন নাশিক বিভাগে যোগ করা হয়।
দিলসুখনগর মেট্রো স্টেশন
দিলসুখনগর মেট্রো স্টেশন হায়দ্রাবাদ মেট্রোর লাল লাইনে অবস্থিত। এই স্টেশনটি ২০১৮ সালে সর্বসাধারণের জন্য উন্মুক্ত করা হয়। এটি  মেগা থিয়েটার, সাঁই বাবা মন্দির, কোনার্ক থিয়েটার, দিলসুখ নগর বাস ডিপো, রাজধানী থিয়েটার এবং প্রগতি ডিগ্রি কলেজের নিকটে অবস্থিত।
ধুলে জেলা
অর্থনীতি
২০০৬ সালে রাজ্যের পঞ্চায়েত মন্ত্রণালয়টি দেশের ২৫০ টি সবচেয়ে পিছিয়ে জেলাগুলির একটি (ধুলোতে মোট ৬৪০ টির মধ্যে) হিসাবে ধুলে জেলাকে উল্লেখ করে। এটি মহারাষ্ট্রের ১২ টি  জেলার মধ্যে একটি, যা পিছিয়ে পড়া অঞ্চল অনুদান তহবিল (বিআরজিএফ) থেকে আর্থ লাভ করে।
দিলসুখনগর মেট্রো স্টেশন
ইতিহাস
এই স্টেশনটি ২৪ সেপ্টেম্বর ২০১৮ সালে খোলা হয়।
গঠন
দিলসুখনগর স্টেশনটি হায়দ্রাবাদ মেট্রো-এর লাল লাইন-এ অবস্থিত একটি মেট্রো স্টেশন।
সুবিধা
স্টেশনের রাস্তা স্তর থেকে প্ল্যাটফর্ম স্তর পর্যন্ত সিঁড়ি, লিফট এবং এসকেলেটর রয়েছে, যা সহজ এবং আরামদায়কভাবে স্টেশনে প্রবেশের সুবিধা প্রদান করে। এছাড়াও, লিফ্টের অভ্যন্তরে অপারেশন প্যানেলগুলি এমন একটি স্তরে ইনস্টল করা যা সক্ষম-প্রবীণ এবং প্রবীণ নাগরিকসহ ভিন্নভাবে অক্ষম যাত্রীরাও ব্যবহার করতে পারে।
ট্রেন পরিষেবা
প্রতি ৩.৫ - ৭ মিনিট অন্তর তিন কোচ বিশিষ্ট ট্রেনগুলি এই স্টেশন হয়ে মিয়াপুর এবং এলবি নগরের মধ্যে চলাচল করে।
ধুলে জেলা
ভাষাসমূহ
কথিত ভাষাগুলির মধ্যে রয়েছে আহরিণী, খান্দেশ ভাষায় প্রায় ৭,৮০,০০০ জন কথা বলে থাকেন, যা মাতৃভাষা ও মারাঠি ভাষার অনুরূপ; ভিলি ভাষায় ১ হাজার ১৫০ জন কথা বলে এবং তিনটি পরস্পরবিরোধী বৈরালি ভাষা, বারিলি পালি, ভাষায় মধ্যপ্রদেশের কেন্দ্রী অংশে ১০,০০০ জন কথা বলে। দেবনাগরী লিপিতে লিখিত বারেলখ পাউরি; ভাষায় প্রায় ১,৭৫,০০ জন কথা বলে এবং বারেলি রাঠি, প্রায় ৬৪ হাজার ভাষী।
খ-গোলক
right|thumb|200px|খ-গোলক অন্ধকার এবং মেঘমুক্ত আকাশের দিকে তাকালে দর্শকমাত্রেরই চোখে পড়ে অসংখ্য জ্যোতিষ্ক। পৃথিবী থেকে এই জ্যোতিষ্কগুলোর দূরত্ব অনেক বেশি। এজন্য এদেরকে একটি বিরাট ব্যাসার্ধ্যের গোলকের ভেতরের পৃষ্ঠের কিছু স্থির বিন্দু বলে ভ্রম হয়। পৃথিবী পৃষ্ঠে দণ্ডায়মান একজন দর্শক কেবল এই গোলকের উপরের অর্ধাংশই দেখতে পান। এর ভিত্তিতে একজন দর্শককে কেন্দ্র করে অসীম বা যেকোন ব্যাসার্ধ্যের গোলক কল্পনা করা যায়। এই গোলককেই খ-গোলক বলা হয়। প্রকৃতপক্ষে খ-গোলকের কোন নির্দিষ্ট ব্যাসার্ধ্য থাকে না।
খ-গোলকের রাশিসমূহ
খ-অক্ষাংশ,খ-দ্রাঘিমাংশ আকাশ গোলক দুইটি বৃহৎ-বৃত্ত পৃথিবীর কোন স্থানের উপর নির্ভর করে না।এই দুইটি খ-বিষুব এবং সূর্য পথ, দিগন্ত মধ্যরেখা প্রধান ঊর্ধ্ব বৃত্ত বিভিন্ন স্থানের জন্য বিভিন্ন। কিন্তু খ বিষুব এবং সূর্য পথ পৃথিবীর যে কোন স্থানের জন্য একই ।পূর্বে দেখা গেছে যে বিষুব এবং শূন্য ঘণ্টা কালবৃত্তকে নির্দেশক বৃত্ত নিয়ে আকাশে যে কোন খ-বস্তুর অবস্থান নির্দেশ করা যেতে পারে।অনুরুপ ভাবে সূর্যপথকে একটা নির্দেশক বৃত্ত মনে করে ও খ-বস্তুর অবস্থান নির্দেশ করা যেতে পারে।
গোবিন্দগঞ্জ সৈদেরগাঁও ইউনিয়ন
ইতিহাস
বাংলাদেশের পল্লী অঞ্চলের সর্বনিম্ন প্রশাসনিক একক হচ্ছে ইউনিয়ন। গ্রাম চৌকিদারি আইনের ১৮৭০ এর অধীনে, ১৮৭০ সালে কিছু পল্লী সংস্থা গঠনের উদ্যোগ নেয়া হলে ইউনিয়নের সৃষ্টি হয়। এ আইনের অধীনে প্রতিটি গ্রামে পাহারা টহল ব্যবস্থা চালু করার উদ্দেশ্যে কতগুলো গ্রাম নিয়ে একটি করে ইউনিয়ন গঠিত হয়। এই প্রক্রিয়ার বিকাশের মধ্য দিয়ে একটি স্থানীয় সরকার ইউনিটের ধারণার সৃষ্টি হয়। প্রাথমিক পর্যায়ে এর ভূমিকা নিরাপত্তামূলক কর্মকাণ্ডে সীমাবদ্ধ থাকলে ও পরবর্তী কালে এটিই স্থানীয় সরকারের প্রাথমিক ইউনিটের ভিত্তিরুপে গড়ে উঠে।
তারই ফলশ্রুতিতে সুনামগঞ্জ জেলার ছাতক উপজেলার গোবিন্দগঞ্জ সৈদেরগাঁও ইউনিয়নের জন্ম। গোবিন্দগঞ্জ সৈদেরগাঁও ইউনিয়নের ১ম চেয়ারম্যানের দায়িত্ব পালন করেন জনাব মরহুম তফজ্জল আলী চৌধুরী (১৯৬২)।
এক নজরে গোবিন্দগঞ্জ সৈদেরগাঁও ইউনিয়ন
কালেরস্বাক্ষী বহনকারী সুনামগঞ্জ জেলার ছাতক উপজেলাধীন গোবিন্দগঞ্জ নতুন বাজারে একটি ঐতিহ্যবাহী হলো গোবিন্দগঞ্জ সৈদেরগাঁও ইউনিয়ন পরিষদ । কাল পরিক্রমায় আজ গোবিন্দগঞ্জ সৈদেরগাঁও ইউনিয়ন  শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।
ক) নাম – ১১নং গোবিন্দগঞ্জ সৈদেরগাঁও ইউনিয়ন।
খ) আয়তন -১২,০০০ (বর্গ কিঃ মিঃ)
গ) লোকসংখ্যা – ২৬১১৩ জন (প্রায়) (২০১১ সালের আদম শুমারি অনুযায়ী)
পুরুষ- ১২৮৩৯,   নারী- ১৩২১৪
ঘ) গ্রামের সংখ্যা – ৫৪ টি।
ঙ) মৌজার সংখ্যা – ৩৩ টি।
চ) হাট/বাজার সংখ্যা – ০৪ টি।
ছ) উপজেলা সদর থেকে যোগাযোগ মাধ্যম – বাস/সিএনজি/রিক্সা।
সরকারী প্রাথমিক বিদ্যালয়– ০৯টি,
বে-সরকারী রেজিঃ প্রাঃ বিদ্যালয়– ০৬টি,
উচ্চ বিদ্যালয়–  ০৪টি,
মাদ্রাসা– ০৪টি।
ঝ) দায়িত্বরত চেয়ারম্যান – জনাব আলহাজ্ব সুন্দর আলী
ঞ) গুরুত্বর্পূণ ধর্মীয় স্থান- ০২ টি।
ট) ঐতিহাসিক/পর্যটন স্থান – নাই।
ঠ) ইউপি ভবন স্থাপন কাল – ২৬/১২/১৯৯৪ইং।
ড) নব গঠিত পরিষদের বিবরণ –
২) প্রথম সভার তারিখ –
৩) মেয়াদ উর্ত্তীনের তারিথ –
ঢ) গ্রাম সমূহের নাম –
ণ) ইউনিয়ন পরিষদ জনবল –
১) নির্বাচিত পরিষদ সদস্য – ১৩ জন।
২) ইউনিয়ন পরিষদ সচিব – ০১ জন।
৩) ইউনিয়ন গ্রাম পুলিশ –    ০৮ জন।
== ওয়ার্ড ভিত্তিক লোকসংখ্যা == গোবিন্দগঞ্জ সৈদেরগাঁও ইউনিয়নের ওর্য়াড ভিত্তিক  লোকসংখ্যার তালিকা
যোগাযোগ ব্যবস্থা
সিলেট থেকে গোবিন্দগঞ্জ পয়েন্ট
ছাতক থেকে গোবিন্দগঞ্জ পয়েন্ট
সুনামগঞ্জ থেকে গোবিন্দগঞ্জ পয়েন্ট
গোবিন্দগঞ্জ পয়েন্ট থেকে রিক্সা যোগে বাজারের একটু ভিতরে গোবিন্দগঞ্জ সৈদেরগাঁও ইউনিয়ন পরিষদ অবস্থিত।
যোগাযোগ ব্যবস্থা হল- বাস / সিএনজি / রিক্সা
ভৌগোলিক অবস্হান
ক) ভৌগোলিক অবস্থানঃ    পূর্বে- ছৈলা আফজলাবাদ ইউপি,
পশ্চিমে- দোলার বাজার ইউপি,
উত্তরে-  কালারুকা ইউপি ও উত্তর খুরমা ইউপি, এবং
দক্ষিণে- দোলার বাজার ইউপি ও ছৈলা আফজলাবাদ ইউপি।
খ)  মোট আয়তনঃ   ১২ বর্গ কিলোমিটার।
খাল ও নদী
গোবিন্দগঞ্জ সৈদেরগাঁও ইউনিয়ন এ একমাত্র সুরমা নদীর শাখা বটের খাল নামক নদী প্রবাহিত হয়ে অনেক নদ নদী ও খাল এ রুপান্তিত হয়েছে,
বেরাজপুর নদী,
পীরপুর খাল,
গোবিন্দনগর খাল
নোয়াগাঁও খাল
জালালপুর খাল
ধারণ বাজার খাল
আরো ও অনেক খাল ও নদী দ্বারা বেষ্টিত হয়ে আছে গোবিন্দগঞ্জ সৈদেরগাঁও ইউনিয়ন
তারা তিবা
তারা তিবা অস্ট্রেলিয়া ভিত্তিক একজন ইরানি বংশোদ্ভূত গায়িকা। তার সঙ্গীতের ধরন হল জ্যাজ, লাতিন এবং সমসাময়িক সঙ্গীতের সাথে ফার্সি ঐতিহ্যবাহী সঙ্গীত গাওয়া। তিনি সেরা বিশ্ব সঙ্গীত অ্যালবামের জন্য ২০১৯ এ আরিয়া পুরস্কারের জন্য মনোনীত হন।
তিবা ২০১০ সালে একটি ইপি রেকর্ড করেছিল কিন্তু ইরানের আইনের কারণে তা মুক্তি দিতে পারেনি। এরপর তিনি ২০১২ সালে পার্থে চলে আসেন এবং ২০১৪ সালে অ্যালবামটি প্রকাশ করেন। তিনি ২০১৯ সালে ওমিদ নামে তার দ্বিতীয় অ্যালবাম প্রকাশ করেন।
দীণা
দীণা (דִּינָה; دينه) হলেন বাইবেলের পুরাতন নিয়ম অনুসারে ইস্রায়েলীয়দের অন্যতম পিতৃকুলপতি যাকোব ও তাঁর প্রথম স্ত্রী লেয়ার কন্যা। কনানীয় বা হিব্বীয় হমোর নামক দেশাধিপতির পুত্র শিখিম কর্তৃক দীণার অপহরণ ও ভ্রষ্টকরণ এবং পরবর্তীতে তাঁর ভাই শিমিয়োন ও লেবির প্রতিশোধের ঘটনাটি আদিপুস্তকের ৩৪শ অধ্যায়ে বর্ণিত হয়েছে।
ছাত্র শান্তি পুরস্কার
'ছাত্র শান্তি পুরস্কার প্রতি দুই বছর অন্তর কোন ছাত্র/শিক্ষার্থী কিংবা ছাত্র সংগঠনকে শান্তি প্রতিষ্ঠা এবং মানবাধকার উন্নয়নে গুরুত্বপূর্ণ অবদানের স্বীকৃতি স্বরূপ 'শিক্ষার্থী শান্তি পুরস্কার' প্রদান করা হয়। ট্রন্ডহাইমে অবস্থিত শিক্ষার্থী শান্তি পুরস্কার দফতরের তত্ত্বাবধানে সমস্ত নরওয়েজিয়ান ছাত্র-ছাত্রীদের তরফ থেকে এই পুরস্কার প্রদান করা হয়; নরওয়ের সমস্ত বিশ্ববিদ্যালয় ও মহাবিদ্যালয় থেকে প্রতিনিধি নির্বাচনের সাথে সাথে দফতরটি পুরস্কার প্রদানের জন্য একটি স্বাধীন শান্তি পুরস্কার পর্ষদও নির্বাচন করে থাকে।ট্রন্ডহাইমের আন্তর্জাতিক ছাত্র উৎসব (ISFiT) চলাকালে এই পুরস্কার প্রদান করা হয়।
পর্ষদ
২০১০ সালের শান্তি পুরস্কার পর্ষদের সদস্য সংখ্যা নয়, যার মধ্যে নরওয়ের ছাত্র সংঘ থেকে চারজন প্রতিনিধি, ছাত্র এবং শিক্ষার আন্তর্জাতিক সহায়তা তহবিল থেকে একজন প্রতিনিধি এবং চারজন ছাত্র নয় এমন বিশেষজ্ঞ সদস্য রয়েছেন। ২০১১ সালের পর্ষদে অন্যান্যদের মধ্যে রয়েছেন, নোবেল শান্তি পুরস্কার পর্ষদের প্রাক্তন প্রধান Ole Danbolt Mjøs, প্রাক্তন বাণিজ্য ও শিল্প মন্ত্রী এবং বর্তমানে নরওয়ে রেড ক্রিসেন্ট- এর সাধারণ সচিব Børge Brende, নরওয়েজিয়িন ব্রডকাস্টিং কর্পোরেশান (NRK) এর জেলা এবং সংবাদ সম্পাদক Gro Holm, নরওয়েজিয়ান ইউনেস্কো কমিশনের প্রধান Vigdis Lian, নরওয়ের জাতীয় ছাত্র সংঘের (NSO) সভাপতি Anne Karine Nymoen এবং ছাত্র এবং শিক্ষা' র আন্তর্জাতিক সহায়তা তহবিলের (SAIH) সভাপতি Runar Myrnes Balto।
পূর্ববর্তী পর্ষদ সদস্যের মধ্যে রয়েছেন প্রাক্তন প্রধানমন্ত্রী এবং অসলো শান্তি এবং মানবাধিকার কেন্দ্রের নির্দেশক Kjell Magne Bondevik, NUPI পরিচালক Jan Egeland, আন্তর্জাতিক শান্তি গবেষণা কেন্দ্রের (PRIO) প্রাক্তন পরিচালক Stein Tønnessonand এবং প্রাক্তন পররাষ্ট্রমন্ত্রী এবং নরওয়ে রেডক্রসের সভাপতি Thorvald Stoltenberg.
মনোনয়ন
মনোনয়ন পর্ষদ সমস্ত আগ্রহী পক্ষের কাছ থেকে মনোনয়ন গ্রহণ করে, মনোনয়নপ্রত্যাশী ছাত্র কিংবা ছাত্র সংগঠন হতে হবে। নরওয়ের বিভিন্ন বিশ্ববিদ্যালয় ও মহাবিদ্যালয় এর ছাত্র/ছাত্রীদের নিয়ে এই মনোনয়ন পর্ষদ গঠিত হয়।
পুরস্কার
২০০৯ সালের তথ্য অনুযায়ী, পুরস্কার বিজেতা ৫০,০০০ নরওয়েজিয়ান মুদ্রা (প্রায় ৫০০০ ইউরো) পেয়ে থাকেন। তাকে ট্রন্ডহাইমের আন্তর্জাতিক ছাত্র উৎসব (ISFiT) চলাকালীন পুরস্কার বিতরণী অনুষ্ঠানে যোগদানের আমন্ত্রণ জানানো হয়।পুরস্কার গ্রহীতা কিংবা তার কোন নির্বাচিত প্রতিনিধি এরপরে বিভিন্ন নরওয়েজিয়ান শহর ভ্রমণ করেন যা তাকে বিভিন্ন মানবাধিকার সংস্থা এবং গুরুত্বপূর্ণ রাজনৈতিক ব্যক্তিত্বের সাথে দেখা করার সুযোগ দেয়। ট্রন্ডহাইমে অবস্থিত ছাত্র কল্যাণ সংস্থা চালিত একটি স্বতন্ত্র তহবিল থেকে পুরস্কারের অর্থ প্রদান করা হয়।
ছাত্র শান্তি পুরস্কার বিজেতাগণ
2011 – Duško Kostić from Croatia
শ্রী শ্রী রীঁ দয়াময়ী মন্দির
শ্রী শ্রী রীঁ দয়াময়ী মন্দির বা দয়াময়ী মন্দির বাংলাদেশের জামালপুর জেলার পৌরসভার কেন্দ্রস্থলে ১৬৯৬ সালে প্রতিষ্ঠিত একটি প্রাচীন হিন্দু মন্দির।
ইতিহাস
মোগল আমলে আনুমানিক ১৬৯৮ সালে তৎকালীন ময়মনসিংহের ঈশ্বরগঞ্জ থানার অন্তর্গত গৌরিপুর রামগোপালপুর জমিদারের জাফরশাহী পরগানার জায়গীরদার শ্রীকৃষ্ণ রায় চৌধুরী ছিলেন এই মন্দিরের প্রতিষ্ঠাতা। পরবর্তীতে মন্দিরটি দেবোত্তর সম্পত্তি হিসেবে ঘোষণা করেন তৎকালীন রাণী শ্রীমতি নারায়ণী রায় চৌধুরী।
মন্দিরের জমি অধিগ্রহণের চেষ্টা
জামালপুর সাংস্কৃতিক পল্লীর (কালচারাল ভিলেজ) সৌন্দর্য্যবর্ধন কাজে ব্যবহারের জন্য ৩২১ বছরের পুরনো দয়াময়ী মন্দিরের সাড়ে ৮ শতাংশ এবং ১২০ বছরের পুরনো রাধামোহন জিউ মন্দিরের ৫ শতাংশ ভূমি অধিগ্রহণের সিদ্ধান্ত নিয়েছে জেলা প্রশাসন। প্রাচীন মন্দিরের ভূমি অধিগ্রহণের সিদ্ধান্ত প্রত্যাহার করা করার জন্য স্থানীয় হিন্দুরা মানববন্ধন ও আন্দোলন  করে।
পূজা পার্বণ
সনাতন ধর্মাবলম্বীরা প্রতিদিনই এখানে পূজা অর্চনা করে থাকেন। গুরুত্বপূর্ণ ধর্মীয় অনুষ্ঠানগুলোও এখানে নানাভাবে উদযাপিত হয়। দূর্গাপূজার সময় লাখ লাখ ভক্তের সমাগম হয় মন্দিরটিতে। আবার চৈত্রমাসে ব্রহ্মপুত্র নদে স্নান উৎসবের পর মন্দির ও তার আশপাশে ৪ দিনব্যাপী মেলা হয়।
অন্যান্য মন্দির
এই মন্দিরটির পাশেই রয়েছে শিবমন্দির, কালিমন্দির, নাটমন্দির ও মনসা দেবীর মন্দির। আর মন্দিরের পাশের প্রধান রাস্তার সঙ্গে লাগানো আছে শ্রী শ্রী রাধামোহন জিউ মন্দির। রাধামোহন জিউ মন্দিরটি ১২০ বছরের পুরনো।
হিদেকাজু ওতানি
হিদেকাজু ওতানি (大谷 秀和, Hidekazu Otani; জন্ম: ৬ নভেম্বর ১৯৮৪) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে মধ্যমাঠের খেলোয়াড় হিসেবে খেলেন।  তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।
প্রারম্ভিক জীবন
হিদেকাজু ওতানি ১৯৮৪ সালের ৬ই নভেম্বর তারিখে জাপানের চিবা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
জাওয়াদ আলী
থাম্ব| জাওয়াদ আলী জাওয়াদ আলী (১৯০৭-১৯৮৭), একজন ইরাকি ঐতিহাসিক এবং ইসলামিক ও আরবি ইতিহাসের পণ্ডিত। তিনি ১৯৩৯ সালে হামবুর্গ ইউনিভার্সিটি থেকে ডক্টরেট লাভ করেন এবং তার বই, প্রাক-ইসলামিক আরবের ইতিহাস গ্রন্থের জন্য তিনি সবচেয়ে বেশি পরিচিত,  যেটি প্রাক-ইসলামী আরব ইতিহাসের সবচেয়ে উল্লিখিত ঐতিহাসিক রচনাগুলির মধ্যে একটি । জাওয়াদ আলী ১৯৫০-এর দশক থেকে বাগদাদ বিশ্ববিদ্যালয়ের শিক্ষা কলেজের ইতিহাস বিভাগে কাজ করেন।
ডিভিডি
ডিভিডি (DVD), যা ডিজিটাল ভিডিও ডিস্ক (Digital Video Disc) বা ডিজিটাল ভার্সাটাইল ডিস্ক (Digital Versatile Disc) নামেও পরিচিত, এক ধরনের অপটিকাল ডিস্ক-ভিত্তিক উপাত্ত সংরক্ষণের ফরম্যাট। আধুনিক ডিজিটাল যুগের অনেক বেশি তথ্য রাখার চাহিদা থেকে এর সৃষ্টি। এর ধারণক্ষমতা সাধারণত ৪.৭ গিগা বাইট (একটি স্তর বা লেয়ার) বা ৮.৫৪ গিগাবাইট (দুইটি স্তর)। একটি ৪.৭ গিগাবাইটের ডিভিডিতে একটি সিডির প্রায় ৬ গুণ বেশি তথ্য রাখা যায়। ডিভিডির লেসার হিসেবে ৬৫০ ন্যানোমিটারের তড়িৎ-চুম্বকীয় তরঙ্গ ব্যবহার করা হয়, যার বর্ণ লাল।
ইতিহাস
১৯৯০ সালের প্রথম দিকে উচ্চ ঘনত্বের ২টি আলোকীয় তথ্য সঞ্চয়ক মান নির্মিত হয়। এর একটি হল এমএমসিডি বা মাল্টিমিডিয়া কম্প্যাক্ট ডিস্ক যা সনি এবং ফিলিপ্‌স কোম্পানি তৈরি করে এবং অন্যটি হল এসডি বা সুপার ডেনসিটি ডিস্ক যা টোশিবা, টাইম-ওয়ার্নার, মাতশুশিতা ইলেক্ট্রিক, পাইওনিয়ার, থমসন এবং জেভিসি প্রতিষ্ঠানগুলো বের করে।
আধুনিক বিবর্তনিক সংশ্লেষণ
আধুনিক সংশ্লেষণ ব্যাপকভাবে গৃহীত বিংশ শতাব্দীর একটি যৌথ গাণিতিক কাঠামো  যা চার্লস ডারউইন ও গ্রেগর মেন্ডেলের ধারনার মিলনসাধন ঘটায় এবং   বিকাশকে জীববিজ্ঞানের কেন্দ্রীয় শাখায়  প্রতিষ্ঠিত করে। যদিও ভ্রূণতত্ত্বকে  প্রারম্ভিকভাবে বিংশ শতাব্দীর আধুনিক সংশ্লেষণ মধ্যে একত্রিত করা হয়নি তার জন্য ১৯৭০ সালে জিন ম্যানিপুলেশন কৌশল উন্নয়ন, আণবিক পর্যায়ে গঠন কৌশল বোধগম্যতা বৃদ্ধি, এবং বিবর্তনের আধুনিক সংশ্লেষণের উত্তরসূরী, বিবর্তনীয় ডেভেলপমেন্টাল বায়োলজি সৃষ্টির অপেক্ষা করতে হয়েছিল।
ঊনবিংশ শতকের ডারউইন ও মেন্ডেলীয় বংশগতিবিদ্যার সাহায্যে প্রাকৃতিক নির্বাচনের ধারণা ১৯১৮ এবং ১৯৩২  এর মধ্যে, রোনাল্ড ফিশার, জে. বি. এস. হ্যালডেন এবং সিওয়াল রাইট দ্বারা প্রতিষ্ঠিত হয়। এর মধ্যে রোনাল্ড ফিশার ছিলেন পপুলেশন জেনেটিক্স এর তিন প্রতিষ্ঠাতার একজন।
আধুনিক সংশ্লেষণ বিংশ শতাব্দীর প্রথম দিকের বছরগুলোতে জীববিজ্ঞানীদের মধ্যে শ্রেনিকরণ ও দুর্বল যোগাযোগ দ্বারা সৃষ্ট দুর্বোধ্যতা এবং সন্দেহ সমাধান করে। মূল জিজ্ঞাসা ছিল মেন্ডেলীয় বংশগতিবিদ্যা প্রাকৃতিক নির্বাচনের মাধ্যমে ক্রমবিবর্তনের সাথে সহাবস্তান করতে পারবে কি না। দ্বিতীয় প্রশ্ন ছিল  জীবাশ্মবিদদের দেখা ম্যাক্রোবিবর্তনের বড়মাপের পরিবর্তনগুলো সাধারণ জনগোষ্ঠীর মাইক্রোবিবর্তন দ্বারা ব্যাখ্যা করা  যাবে কি না।
জিনবিজ্ঞানী, যারা প্রাকিতিক পরিবেশ এবং পরীক্ষাগার জনসংখ্যার চর্চা করে,তারা আধুনিক সংশ্লেষণের পক্ষে প্রমাণ দিয়েছেন। এই গবেষণায় বিবর্তন তত্ত্বের জন্য অপরিহার্য ছিল। সংশ্লেষণ জীববিজ্ঞানের বিভিন্ন শাখা যা বিচ্ছিন্ন হয়ে পড়েছিল, বিশেষ করে জেনেটিক্স, কোষবিদ্যা, সিসটেম্যাটিক্স, উদ্ভিদবিদ্যা, অঙ্গসংস্থানবিদ্যা, বাস্তুসংস্থান এবং জীবাশ্ববিজ্ঞান এদের একত্রিত করে।
১৯৪২ সালে জুলিয়ান হাক্সলি তার বই “ইভোলিউশনঃ দি মডার্ন সিনথেসিস” এ আধুনিক সংশ্লেষণ শব্দটি প্রথম ব্যবহার করেন ।
মিলান
প্রশাসনিক কার্যক্রম
থাম্ব|249x249পিক্সেল|পালাজ্জো লম্বার্ডিয়া, লম্বার্ডির আঞ্চলিক সরকারের সদর দপ্তর মিলান হল মহানগরের নামানুসারে রাজধানী। প্রশাসনিক পুনর্গঠন সংক্রান্ত সর্বশেষ সরকারি স্বভাব অনুসারে, মিলানের শহুরে এলাকা ১৫ টি মহানগর পৌরসভার (সিটি মেট্রোপলিটেন) মধ্যে একটি, নতুন প্রশাসনিক সংস্থাগুলি ১ জানুয়ারী ২০১৫ থেকে সম্পূর্ণরূপে সক্রিয়।
এডউইন প্রিচার্ড
তিনি নিউ জার্সির জার্সি সিটিতে জন্মগ্রহণ করেন এবং ইলিনয়ের হুইটনে মারা যান।
১৯১২ সালে তিনি ১১০ মিটার হার্ডলস প্রতিযোগিতার সেমিফাইনালে বাদ পড়েন।
ইনাম আহমেদ
ইনাম আহমেদ (১ ফেব্রুয়ারি ১৯২২ - ১৩ সেপ্টেম্বর ২০০৩) একজন বাংলাদেশী চলচ্চিত্র অভিনেতা ছিলেন। এছাড়া তিনি কাজ করেছেন টেলিভিশনে ও বেতারে। ১৯৪৩ সালে কলকাতার চলচ্চিত্র সমাধান এ অভিনয়ের মাধ্যমে তার অভিনেতা হিসেবে অভিষেক ঘটে। ১৯৫৬ সালে আব্দুল জব্বার খান নির্মিত তৎকালীন পূর্ব পাকিস্তানের প্রথম বাংলা ও সবাক চলচ্চিত্র মুখ ও মুখোশ চলচ্চিত্রে কেন্দ্রীয় চরিত্রে অভিনয় করেন। তিনি ষাটের দশক থেকে আশির দশক পর্যন্ত চলচ্চিত্রে নিয়মিত ছিলেন। এসময় তিনি অর্ধশতাধিক চলচ্চিত্রে অভিনয় করেছেন। তার অভিনীত চলচ্চিত্রের মধ্যে মুখ ও মুখোশ (১৯৫৬), হারানো দিন (১৯৬১), সূর্যস্নান (১৯৬২), সোনার কাজল (১৯৬২), চান্দা (১৯৬২), জোয়ার এলো (১৯৬২), সুতরাং (১৯৬৪), মেঘ ভাঙ্গা রোদ (১৯৬৪), কাজল (১৯৬৫), রূপবান (১৯৬৫), ভাওয়াল সন্ন্যাসী (১৯৬৬), পাতাল পুরীর রাজকন্যা (১৯৬৯), নীল আকাশের নিচে (১৯৬৯), টাকা আনা পাই (১৯৭০) ও শুভদা (১৯৮৬) উল্লেখযোগ্য।
প্রথম জীবন
ইনাম আহমেদ ১৯২২ সালের ১ ফেব্রুয়ারি বাংলাদেশের সিলেটের গোলাপগঞ্জ উপজেলার কোচাই গ্রামে জন্মগ্রহণ করেন। মাত্র ৮ বছর বয়সে তিনি নাটকে অভিনয় করা শুরু করেন৷ ১৯৩১ সালে ভারতীয় উপমহাদেশের প্রথম সবাক ছবি আলম আরা দেখে চলচ্চিত্রে অভিনয় করতে আগ্রহী হন৷ ১৯৪১ সালে কলকাতা বিশ্ববিদ্যালয় থেকে পড়াশোনা করে স্নাতক ডিগ্রি লাভ করেন ও এরপরে আসাম সিভিল পুলিশে যোগ দেন ৷ আসামের ডিব্রুগড়ে থাকাকালে বিভিন্ন নাটকে নিয়মিত অভিনয় করতেন ৷ ৩ বছর চাকরি করার পরে তিনি কলকাতায় চলে যান ৷ সেখানে একটি বেসরকারি প্রতিষ্ঠানে চাকরি করার পাশাপাশি চলচ্চিত্রে অভিনয়ের সুযোগ খুজতে থাকেন। ১৯৪৩ সালে প্রেমেন্দ্র মিত্র এর পরিচালনায় "সমাধান" চলচ্চিত্রে অরুন চৌধুরী ছদ্মনামে প্রথম অভিনয় করেন।
অভিনয়
ইনাম আহমেদ পাকাপোক্তভাবে চলচ্চিত্রে অভিনয় শুরু করেন মুখ ও মুখোশ চলচ্চিত্রের মাধ্যমে। এটি ছিল পূর্ব পাকিস্তান তথা বাংলাদেশের প্রথম সবাক ও পূর্নদৈর্ঘ্য চলচ্চিত্র। চলচ্চিত্র পরিচালক আবদুল জব্বার খান ১৯৫৩ সালে তার ডাকাত নাটক অবলম্বনে চলচ্চিত্রটির নির্মানকাজ শুরু করেন। ইনাম আহমেদ চলচ্চিত্রের কেন্দ্রীয় চরিত্র শমসের ডাকাতের ভূমিকায় অভিনয় করেন। চলচ্চিত্রটি ১৯৫৬ সালের ৩ আগস্ট মুক্তিপায়।
এ সময় তিনি ঢাকায় নির্মিত বেশ কয়েকটি উর্দু চলচ্চিত্রেও অভিনয় করেন। এর মধ্যে রয়েছে এহতেশাম পরিচালিত চান্দা (১৯৬২) ও সাগর (১৯৬৫), আবদুল জব্বার খান এর নাচঘর (১৯৬৩), মাসুদ চৌধুরীর প্রীত না জানে রীত (১৯৬৩), কাজী জহির ও নজরুল ইসলাম এর বন্ধন (১৯৬৪) ও কাজল (১৯৬৫), রহমান এর নির্দেশনায় ইন্ধন (১৯৬৬) এবং নুরুল আলম এর ইস ধরতি পার (১৯৬৬)।
১৯৬৬ থেকে ১৯৭১ সালে ইনাম আহমেদ বেশ কয়েকটি চলচ্চিত্রে অভিনয় করেন। ১৯৬৯ সালে কাজী জহির পরিচালিত ময়নামতি চলচ্চিত্রে তিনি জমিদারের ভূমিকায় অভিনয় করেন। পারিবারিক সম্পর্কের টানাপোড়নের গল্প নিয়ে নির্মিত টাকা আনা পাই চলচ্চিত্রে তিনি মহাজনের ভূমিকায় অভিনয় করেন। এদুটি চলচ্চিত্রে প্রানবন্ত অভিনয়ের মাধ্যমে তিনি দারুণ খ্যাতি অর্জন করেন। তার অভিনীত অন্যান্য চলচ্চিত্রের মধ্যে ভাওয়াল সন্ন্যাসী (১৯৬৬), আপন দুলাল (১৯৬৬), শীত বসন্ত (১৯৬৮), জোয়ারভাটা (১৯৬৯), নীল আকাশের নিচে (১৯৬৯) ও স্বরলিপি (১৯৭০) উল্লেখযোগ্য।
ইনাম আহমেদ অভিনীত স্বাধীনতা পরবর্তী চলচ্চিত্রগুলোর মধ্যে জীবন সঙ্গীত (১৯৭২), নিশান (১৯৭৭), মধুমিতা (১৯৭৮), যাদুর বাঁশী (১৯৭৮), চন্দ্রনাথ (১৯৮৪), শিরি ফরহাদ (১৯৮৬) ও শুভদা (১৯৮৬) উল্লেখযোগ্য।
মৃত্যু
ইনাম আহমেদ ২০০৩ সালের ১৩ সেপ্টেম্বর সিলেটে বার্ধক্যজনিত কারণে মৃত্যুবরণ করেন।
মালটাকে গাড়িতে তোল
মালটাকে গাড়িতে তোল হলো ১৯৯১ সালের বাংলা ভাষার ভারতীয় চলচ্চিত্র নবাব-এর একটি উদ্ধৃতি যা সৌমিত্র ব্যানার্জী অভিনীত একটি চরিত্রের দ্বারা বলা হয়। বিড়ম্বনার অভিব্যক্তি হিসেবে সংলাপটি জনপ্রিয়তা পায়।
উৎপত্তি
সংলাপটি ১৯৯১ সালের ভারতীয় বাংলা ভাষার চলচ্চিত্র নবাব-এর একটি দৃশ্যের। সেই দৃশ্যে চলচ্চিত্রের নায়িকা রাস্তায় হাঁটতে থাকেন। রাস্তায় নায়িকাকে দেখে সৌমিত্র মেয়েটিকে জোর করে তার গাড়িতে নিয়ে আসার নির্দেশ দেয়। তার এই আদেশই উদ্ধৃতি হয়ে যায়।
অন্যান্য ব্যবহার
সর্বপ্রথম বাংলাদেশ থেকে সংলাপটি ব্যবহার করে ৩ সেপ্টেম্বর ২০২২-এ মিম তৈরি করা শুরু হয় এবং তার পরে মিমটি ভাইরাল হয়। একটি মিম উদ্ধৃতিটি অনলাইন আলোচনার কেন্দ্রবিন্দুতে নিয়ে আসে। একজন অজ্ঞাত ব্যক্তি বাকস্বাধীনতা সম্পর্কে উদ্ধৃতিটি প্রথম ব্যবহার করে অনলাইনে শেয়ার করেন। তারপরে সৌমিত্রের উদ্ধৃতি ও তার একটি ছবি ব্যবহার করে বিভিন্ন মিম তৈরি করা হয়, যার মধ্যে রয়েছে আদিবাসী অস্ট্রেলীয় ও ধর্মপ্রচারকদের সম্পর্কে একটি মিম, রাস্তার প্রাণীদের সম্পর্কে একটি মিম, বিশ্ববিদ্যালয়ে র‍্যাগিং সংস্কৃতি সম্পর্কে মিম, মোহাম্মদপুরে ছিনতাইয়ের ঘটনা সম্পর্কে মিম ইত্যাদি। বাংলাদেশী বিরিয়ানির দোকান সুলতানস ডাইন তাদের ফেসবুক পেজে সৌমিত্রের ছবি ও উক্তি ব্যবহার করে একটি বিজ্ঞাপন প্রকাশ করে। বিজ্ঞাপনে দেখা যায়, সুলতানের ডাইনের কাচ্চি বিরিয়ানির থালায় আলু দেখে সৌমিত্র নিজ প্লেটে আলু তুলে নেওয়ার আকাঙ্ক্ষায় লিপ্ত। বিজ্ঞাপনটি ভাইরাল হওয়ার পর জনপ্রিয়তা পায়।
সুজাতা মনোহর
সুজাতা ভাসসান্ত মনোহর (জন্ম ২৮ আগস্ট ১৯৩৪) হচ্ছেন ভারতের সুপ্রিম কোর্টের একজন অবসরপ্রাপ্ত বিচারক (১৯৯৯ সালে অবসরপ্রাপ্ত) এবং জাতীয় মানবাধিকার কমিশন এর সাবেক সদস্য।
প্রারম্ভের জীবন ও শিক্ষা
মনোহর একটি আইনি পেশার সঙ্গে জড়িত পরিবারে জন্মগ্রহণ করেন - তার পিতা কান্তিলাল ঠাকুরদাস দেসাই গুজরাত উচ্চ আদালতের প্রধান বিচারপতি ছিলেন। তিনি মুম্বাইয়ের এরপিনস্টোন কলেজ থেকে স্নাতক হন, এবং পরেলেডি মার্গারেট হল, অক্সফোর্ড যান সেখানে তিনি দর্শন, রাজনীতি এবং অর্থনীতি অধ্যয়ন করেন।
কর্মজীবন
অক্সফোর্ডের পরে, তাকে লিংকন'স ইন বারে ঢাকা হয় এবং তিনি বার পরিক্ষায় ১ম ও ২য় পত্রে প্রথম বারেই পাশ করেন। ভারতে ফিরে এসে তিনি ১৯৫৮ সালে বোম্বে উচ্চ আদালতে অনুশীলন শুরু করেন। তিনি প্রাথমিকভাবে বাণিজ্যিক বিষয় নিয়ে কাজ করেছিলেন, কিন্তু আইনি সহায়তা পরিকল্পনার অধীনে অনেক পারিবারিক আইন মামলাও গ্রহণ করেন। এর আগে ভারতে একটি আনুষ্ঠানিক রাজ্য আইনি সহায়তা কর্মসূচী ছিল, তাই তিনি স্বেচ্ছায় ৩০ টি বেসরকারি সংস্থার সাথে নিজেকে যুক্ত করেন।
প্রায় ২০ বছর অনুশীলন করার পর, ১৯৭৮ সালে বোম্বে উচ্চ আদালতের বিচারক নিযুক্ত হন তিনি, এবং সেই আদালতের প্রথম মহিলা বিচারক হন। ১৯৯৪ সালের জানুয়ারিতে, তিনি বোম্বে উচ্চ আদালতের প্রধান বিচারপতি নিযুক্ত হন, এই পদে অধিষ্ঠিত প্রথম নারী। ১৯৯৪ সালের এপ্রিল মাসে তাকে কেরালা উচ্চ আদালত এর প্রধান বিচারপতি হিসাবে স্থানান্তর করা হয়, আবারও সেই পদে অধিষ্ঠিত প্রথম নারী তিনি। ১৯৯৪ সালের (নভেম্বর) শেষে, উচ্চ আদালতের বিচারক হিসাবে ১৬ বছর দায়িত্ব পালনের পর, তিনি ভারতের সর্বোচ্চ আদালত ভারতের সুপ্রিম কোর্ট-এর, বিচারক নিযুক্ত হন, সেই পদ থেকে ১৯৯৯ সালে তিনি অবসর গ্রহণ করেন।
বিচারক হিসাবে, তিনি রাজনৈতিক ও জনসাধারণের চাপের বিরুদ্ধে আইনের শাসন রক্ষায় দৃঢ়ভাবে স্বাধীন অবস্থান গ্রহণ করেন
অবসর গ্রহণের পর তাকে জাতীয় মানবাধিকার কমিশনে নিযুক্ত করা হয়। তিনি লেডি মার্গারেট হল, অক্সফোর্ডের সম্মানীয় সহকর্মী এবং লন্ডনের লিঙ্কন ইন এর সম্মানীয় বেঞ্চার (ইংল্যান্ডের আইনজীবী সম্প্রদায়ের প্রভাবশালী সদস্য)।  তিনি অক্সফোর্ড বিশ্ববিদ্যালয়ের কমনওয়েলথ আইন সাময়িকির পৃষ্ঠপোষক।
জ্যোতিষ্ক
মহাশূন্যে অবস্থিত বস্তুসমূহকেই জ্যোতিষ্ক বা Astronomical Bodies বা স্বর্গীয় বস্তু বা Heavenly Bodies বলা হয়ে থাকে। পৃথিবী ছাড়া অন্য সব বস্তুই এর অন্তর্ভুক্ত। অন্যদিকে পৃথিবী সহ মহাবিশ্বের যাবতীয় বস্তুকে খ-বস্তু বা জ্যোতির্বৈজ্ঞানিক বস্তু বা Astronomical Objects বলা হয়।
দ্ব্যর্থতা নিরসন
জ্যোতিষ্কসমূহের ইংরেজি নাম হল: Heavenly bodies বা astronomical bodies বা স্বর্গীয় বস্তু। এই নামটির সাথে মাঝে মাঝেই জ্যোতির্বৈজ্ঞানিক বস্তু (astronomical object) বা খ-বস্তু (celestial object) নামটিকে গুলিয়ে ফেলা হয়। নাম দুটি এক নয়। জ্যোতিষ্ক হল পৃথিবী থেকে পর্যবেক্ষণ করা হয় এমন সকল বস্তু। পৃথিবী ছাড়া অন্য সব বস্তুই এর অন্তর্ভুক্ত হবে। কিন্তু পৃথিবী এর অন্তর্ভুক্ত নয়। কিন্তু জ্যোতির্বৈজ্ঞানিক বস্তুর মধ্যে পৃথিবীসহ সব জ্যোতিষ্কই পড়ে। তাহলে বলা যায়, সব জ্যোতিষ্কই জ্যোতির্বৈজ্ঞানিক বস্তু, কিন্তু সব জ্যোতির্বৈজ্ঞানিক বস্তুই জ্যোতিষ্ক নয়। আসলে প্রাচীনকালের মানুষরা আকাশকেই স্বর্গ মনে করতো, তাই আকাশে দৃশ্যমান সব বস্তুকে স্বর্গীয় বস্তু বলতো। এর মধ্যে পৃথিবী পড়েনা, কিন্তু সব জ্যোতিষ্ক পড়ে।
আব্দুল্লাহ মাহমুদ
আব্দুল্লাহ মাহমুদ মাহমুদ (عبدالله محمود, Abdulla Mahmoud; জন্ম: ২২ ডিসেম্বর ২০০১; আব্দুল্লাহ মাহমুদ নামে সুপরিচিত) হলেন একজন কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলেন।
প্রারম্ভিক জীবন
আব্দুল্লাহ মাহমুদ মাহমুদ ২০০১ সালের ২২শে ডিসেম্বর তারিখে কাতারে জন্মগ্রহণ করেছেন এবং সেখানেই তার শৈশব অতিবাহিত করেছেন।
কমপ্যাক্ট ডিস্ক
thumbnail|150px|কমপ্যাক্ট ডিস্ক কমপ্যাক্ট ডিস্ক (Compact Disc) ইংরেজি শব্দ। তথ্য ধারণের একটি চাকতি বিশেষ, ডিজিটাল তথ্য যেমন- লেখা, ছবি, ভিডিও, গান প্রভৃতি রাখার একটি প্রযুক্তি। গোলাকৃতির ও কয়েক মিলিমিটার পুরু চাঁচ নির্মিত এই ডিস্ক কম্পিউটারের ধারণ ক্ষমতা বৃদ্ধিতে বড় ভূমিকা রাখে। আদর্শ সিডিগুলোর ব্যাস প্রায় ১২০ মি.মি. বা ৪.৭ ইঞ্চি হয়ে থাকে এবং এতে প্রায় ৭০০ মেগাবাইট (৭০০×২^২০ বাইট) তথ্য সংরক্ষণ করা যায়। এটি প্রি-রেকর্ডেড, রেকর্ডেবল, এবং রিরাইটেবল তিন ধরনের হয়ে থাকে। এর থেকে তথ্য উদ্ধারের বা পড়ার জন্য একটি ড্রাইভ বা চলক প্রয়োজন হয়।
ইতিহাস
কমপ্যাক্ট ডিস্ক লেজার-ডিস্ক প্রযুক্তির একটি উদ্ভাবন। ১৯৭৬ সালের সেপ্টেম্বর মাসে সনি নামক একটি প্রতিষ্ঠান সর্বপ্রথম একে জনসমক্ষে নিয়ে আসে এবং ১৯৭৮ সালের সেপ্টেম্বরে তারা একটি 'অপটিকাল ডিজিটাল অডিও ডিস্ক' তৈরি করেছিল যা প্রায় ১৫০ মিনিট পর্যন্ত তথ্য ধারণ করতে পারতো। তারা তাদের এই উদ্ভাবণকে ১৯৭৯ সালে মার্চ মাসে অডিও ইঞ্জিনিয়ারিং সোসাইটি (এ.ই.এস)-এর ৬২তম সম্মেলনে উপস্থাপন করে।
গঠন
সিডি সাধারণত পলিকার্বনেট প্লাস্টিকের তৈরী এবং ১.২ মিলিমিটার (০.০৪৭ ইঞ্চি) পুরুত্ব বিশিষ্ট যা প্রায় ১৫ থেকে ২০ গ্রাম ওজনের হয়ে থাকে। কেন্দ্র থেকে শুরু করে এর বিভিন্ন অংশগুলো হল- সেন্টার স্পিন্ডল হোল, ফার্স্ট ট্রান্সলেশন এরিয়া, ক্ল্যাম্পিং এরিয়া, সেকেন্ড ট্রান্সলেশন এরিয়া, প্রোগ্রাম এরিয়া এবং রিম।
জেহাভা গাল-অন
জেহাভা গাল-অন (זֶהָבָה גַּלְאוֹן; জন্ম ৪ জানুয়ারি ১৯৬৫) একজন ইসরায়েলি রাজনীতিবিদ, ১৯৯৯ সাল থেকে ২০১৭ সাল পর্যন্ত কনেসেটের সদস্য হিসেবে দায়িত্ব পালন করছেন। তিনি ২০১২ সাল থেকে ২০১৮ সাল পর্যন্ত মেরেটজ রাজনৈতিক দলের চেয়ারম্যান ছিলেন, যখন দলটির কনেসেটে পাঁচ থেকে ছয়টি আসন ছিল।
জীবনী
জেহাভা স্নিপিটজ্কি (পরে গাল-অন) ১৯৫৬ সালে সোভিয়েত ইউনিয়নের ভিলনিয়াসে (বর্তমানে লিথুয়ানিয়ায়) জন্মগ্রহণ করেছিলেন। তিনি ১৯৬০ সালে চার বছর বয়সে তার পিতামাতার সাথে ইসরায়েলে চলে আসেন: বাবা আরেহ (জন্ম ৩০ ডিসেম্বর ১৯২৫) সোলেল বোনেহ (একটি নির্মাণ কোম্পানি) এর সহায়ক ছিলেন এবং মা ইয়াফা (১৯ ফেব্রুয়ারি ১৯২৩ - ১০ মার্চ ২০১২) একজন শিক্ষক ছিলেন। তারা একটি মাবার ট্রানজিট ক্যাম্পে বাস করত এবং শেষ পর্যন্ত পেটা টিকভায় একটি আবাসন প্রকল্পে চলে আসে। ইসরায়েল ডিফেন্স ফোর্সে চাকরির সময় শনিপিটজ্কি প্যারাট্রুপার্স ব্রিগেডে কেরানির দায়িত্ব পালন করেছিলেন। তিনি বিট বার্ল কলেজ থেকে বিশেষ শিক্ষা ও ভাষাবিজ্ঞানে স্নাতক ডিগ্রি অর্জন করেন এবং জেরুসালেমের হিব্রু বিশ্ববিদ্যালয় থেকে শিক্ষা দর্শনে এমএ অর্জন করেন।
রাজনৈতিক পেশা
গাল-অন মানবাধিকার সংগঠন বি'সলেম এর পলিটিকা  পত্রিকা ও রাত্জ পার্টির সাধারণ সম্পাদক হিসাবে কাজ করেছেন। তিনি মেরেটজের সাধারণ অধিদপ্তরের সদস্যা। তার প্রধান ক্রিয়াকলাপগুলির মধ্যে রয়েছে: মানব ও নাগরিক অধিকারের জন্য সংগ্রাম, নারীর অধিকার ও সামাজিক ন্যায়বিচারের জন্য লড়াই।
আইডিএফ রিফিউসেনিক্সের বিষয়ে, তিনি এটি বলেছেন, "মেরেৎজ অস্বীকৃতির বাতাসের সঙ্গে যায়না, কিন্তু এটি বিরোধিতা করার চেষ্টা করা উচিত নয়। আমরা এমন একটি দল যারা আদর্শিক বহুত্ববাদে বিশ্বাসী এবং আমাদের মাথা বালিতে কবর দেওয়া উচিত নয়। মেরেৎজকে অবশ্যই প্রত্যাখ্যানকারীদের প্রতি সহানুভূতি দেখাতে হবে এবং বিষয়টি জনসাধারণের আলোচনার জন্য আনতে হবে এবং কর্মকর্তারা কেন সেবা দিতে অস্বীকার করছেন তার কারণ প্রকাশ করতে হবে।"
তিনি ১৯৯৯ সালে কনেসেটে নির্বাচিত হয়েছিলেন এবং নারীদের পাচারের বিরুদ্ধে লড়াইয়ের জন্য কনেসেট কমিটির চেয়ারম্যান হিসেবে দায়িত্ব পালন করেছিলেন। তিনি কনেসেট আইন এবং সংবিধান কমিটি ও কনেসেট কমিটির সদস্যা ছিলেন। একই বছর, তিনি প্রত্যাবর্তনের আইন প্রত্যাহারের আহ্বান জানিয়ে বলেছিলেন যে "প্রত্যাবর্তনের আইন বৈষম্যমূলক, এটি ইহুদি ও অ-ইহুদিদের মধ্যে বৈষম্যমূলক। আমি মেনে নিতে পারি যে হলোকাস্টের পরে, এটি এক ধরনের প্রয়োজনীয়তা ছিল। কিন্তু হয়তো ৫১ বছর পরে, আমরা একই অবস্থায় নেই, এবং এই ধরনের অগণতান্ত্রিক আইনের উপর ভিত্তি করে আমাদের দেশ চালানোর প্রয়োজন নেই। "